laion/Wikipedia-Exotic huggingface dataset:
Colombia 1. mai 2023 lennuõnnetus

Colombia 1. mai 2023 lennuõnnetus on väikelennukiga Cessna 206 Amazonase džunglis juhtunud õnnetus. Lennuki pardal olid piloot ja kuus pärismaalasest reisijat - ema nelja lapsega ja kohaliku põlisrahva juht. Kõik kolm täiskasvanut hukkusid, aga lapsed vanuses 11 kuud ning 4, 9 ja 13 aastat jäid ellu. Lennuk startis 1. mai hommikul Colombia Araracuara lennuväljalt. Varsti teatas piloot mootoririkkest ning seejärel ühendus lennukiga katkes. Lennuki rusud leiti kaks nädalat pärast õnnetust, aga lapsi ei olnud sündmuskohal. Otsingusse kaasati 150 päästjat ja 200 vabatahtlikku. Lapsed leiti elusana neli nädalat hiljem, lapsed leidis otsingukoer. Lapsed olid veetnud 40 päeva tihedas ja pimedas džunglis, kus kasvavad selle piirkonna kõige kõrgemad puud, elavad maod, jaaguarid ja sääsed, Lapsed olid kasvanud Lõuna-Colombia põlisrahva huitoto hulgas ning vanemad lapsed, 13- ja 9-aastane olid omandanud juba mitmeid džunglis hakkamasaamise oskusi. Huitotod õpivad jahtimist, kalapüüki ja korilust juba lapseeas ning on metsiku loodusega kohanenud. Nad teavad, missuguseid puuvilju tohib süüa ja missugused on mürgised. 13-aastane tüdruk oskas titte hooldada. Nelja lapse ellujäämine 40 päeva kestel metsikus džunglis on erakordne. Matt Murphy & Daniel Pardo. How children survived 40 days in Colombian jungle. BBC News 12.06.2023.
Papilio phorcas

Papilio phorcas on Aafrikas elav roheliste laikudega pääsusabaliste sugukonda kuuluv päevaliblikas. Liblikas on silmatorkavate sabasiilakutega, isasliblikal tiiva põhivärvus must, laigud rohelised. Emasliblikal tiiva põhitoon tumepruun, laigud kollased. Papilio phorcas looduses, Kakamega metsas Keenias Papilio phorcas looduses, alakülg Emasliblika ülakülg Emasliblika alakülg Isasliblika ülakülg Isasliblika alakülg Rööviku toidutaimed on Teclea nobilis, Teclea simplicifolia, Macrostylis villosa, Vepris, Calodendrum, Clausena, Citrus, Fagara ja Toddalia perekondade liigid. Papilio phorcas asustab Aafrika Sahara-taguses troopikavöötmes Guinea lahe ümbruse, Kesk-Aafrika ja Ida-Aafrika troopilisi mägimetsasid 300–2400 m kõrgusel merepinnast. Toopikavööndi bioomid Kakumi rahvuspark (Ghana) Nyika platoo (Malawi) mägipuistu
Olga Hohlova

Olga Hohlova (vene keeles Ольга Степановна Хохлова, ka Ольга Руис-Пикассо (Olga Ruiz Picasso); 17. juuni 1891 Nižõn, Tšernigivi kubermang – 11. veebruar 1955 Cannes) oli vene päritolu Venemaa ja Prantsusmaa balletitantsija. Lisaks oli ta abielus Pablo Picassoga ning oli ta poja ema. Ta sündis aastal 1891 Nižõnis, Tšernigivi kubermangus Venemaa keiserliku armee polkovniku tütrena. Aastast 1915 tantsis ta Sergei Djagilevi trupis. 18. mail 1917 tantsis ta teatris Théâtre du Châtelet's balletis Parade. Ballett oli loodud Sergei Djagilevi, Erik Satie ja Jean Cocteau poolt, aga kostüümid ja dekoratsioonid oli kujundanud Pablo Picasso. Kui trupp läks külalisetendustele Lõuna- Ameerikasse, läks ta Pablo Picassoga Barcelonasse. Nad abiellusid 18. juunil 1918 Pariisis Aleksander Nevski katedraalis. 4. veebruaril 1921 sündis neil poeg Paulo.
Graphium weiskei

Graphium weiskei on ratsulibliklaste (Papilionidae) sugukonda kuuluv päevaliblikas. Leitud üksnes Uus-Guinea mäestikumetsadest 1400–2400 meetri kõrgusel merepinnast. Taksoni liiginimi on antud kollektsionäär Emil Weiske järgi. Graphium weiskei looduses Graphium weiskei Strasbourgi zooloogiamuuseumis
Korporatsioon Amicitia lipp

Korporatsioon Amicitia lipp on helelilla-tumeroheline-kuldne trikoloor ilma lisaembleemideta. Õnnistatud lipu juurde kuuluvad narmad. Lipuvarda tipus on kuldne korporatsioon Amicitia sirkel. Korporatsioon Amicitia värvikombinatsiooni valis välja asutajaliige Emilie Ruubel. Nende värvide kokkusobitamise peale tuli ta vaadates kevadist sirelioksa kuldses vaasis. Hele- ehk sirelililla sümboliseerib julgust, tumeroheline lootust ja kuldne ausust. Korporatsioon Amicitia lippu kasutab korporatsioon Amicitia oma pidulikel sündmustel nagu aktustel, juubelijumalateenistused jne. Neil üritustel saadab lippu auvalve ehk lipuvalve. Korporatsioon Amicitia lippu, nagu muidki lippe, tervitatakse sissetoomisel püstitõusmisega. Lipp langetatakse leinaseisaku ajal, Eesti hümni ja teiste hümnide laulmise ajal ning vaimulikel talitustel, meieisapalve ja koguduse või lipu õnnistamise ajal. "Korporatsioon Amicitia koduleht". Vaadatud 12.06.2023.
Graphium sarpedon

Graphium sarpedon on ratsulibliklaste (Papilionidae) sugukonda kuuluv päevaliblikas. Elab Lõuna- ja Kagu-Aasias ning Ida-Austraalias. Eri piirkondades esinevad erinevad alamliigid, mida on kokku umbes kuusteist. Tiibade ülakülg must, üle esi-ja tagatiibade kulgeb tiiva tipust algav ja tagatiiva siseserval lõppev kahvatusinine-rohekas poolklaasjas keskel laienev vööt, mis tiivatipu suunas jaguneb väiksemateks laikudeks, tagatiival valged kitsad poolkuulaigud. Alumine pruuni põhivärviga külg sarnane. Tundlad, pea, rindmik ja tagakeha pruunid, peal ja rindmikul rohekashalli, tagakeha kahe valkja külgjoonega. Liblikas looduses Keitakueni aias Ōsakas Video: Kanagawas Jaapanis Tiiva allkülg punaste joontega Alamliik Graphium sarpedon milon Alamliik Graphium sarpedon nipponum Alamliik Graphium sarpedon luctacius Alamliik Graphium sarpedon choredon Röövik
Ybbs

Ybbs ([ˈɪps]) on jõgi Alam-Austrias. Jõe lähe asub Zellerraini kurul Mariazelli lähedal. Alguses kutsutakse jõge Weiße Ois, edasi Alam-Austria ja Steiermargi vaheliselt piirilt kuni Lunz am Seeni kutsutakse seda Ois. Sealt kuni Doonausse suubumiseni Ybbs an der Donaus kutsutakse seda lõpuks Ybbs. Ybbs on tugevalt lookleva kursiga ja voolab umbes 134 km lõunast põhja suunas. Jõe ääres on palju metalli- ja puidutööstuse tehaseid. Olulisimad asulad Ybbsi ääres on Lunz am See, Göstling an der Ybbs, Hollenstein an der Ybbs, Opponitz, Ybbsitz, Waidhofen an der Ybbs, Amstetten ja Ybbs an der Donau. Ybbsi jõe orgu kutsutakse: Ybbsi org või Ybbsi väli (saksa: Ybbsfeld). 788. aastal toimus seal lahing frankide ja avaaride vahel. Ybbsi oru raudtee
Schwechat (jõgi)

Schwechat ([ˈʃvɛçat]) on jõgi Alam-Austrias. Jõe lähe asub Schöpfli (893 m) lähedal Wienerwaldis. Lähtevood on Riesenbach, Lammeraubach, Agsbach, Hainbach ja Großkrottenbach, mis ühinevad Klausen-Leopoldsdorfis ja moodustavad Schwechati. See voolab läbi Allandi väikelinna, läbi Helenentali Badenisse ja läbi Viini nõo Schwechatisse, kus jõgi suubub Doonausse. Helenental on Schwechati org Mayerlingist Badenini, mis on nime saanud Püha Helena kihelkonnakirikult (Pfarrkirche St Helena), mis asub u. 3 km Badeni kesklinnast. Algselt gooti stiilis, on see hiljem asendatud barokkehitisega.
Penu

Penu on küla Pärnu maakonnas Häädemeeste vallas. Maa-amet, vaadatud 21.11.2020. Statistikaamet, vaadatud 29.08.2023. Eesti haldus- ja asustusjaotuse klassifikaator, vaadatud 9.06.2014.
Fischa

Fischa ([ˈfɪʃa]) on jõgi Alam-Austrias. See on Doonau parempoolne lisajõgi Fischamendi lähedal.
Nico Schlotterbeck

Nico Cedric Schlotterbeck (sündinud 1. detsembril 1999 Waiblingenis) on Saksamaa jalgpallur, kes mängib keskkaitsjana Saksamaa kõrgliigaklubis Dortmundi Borussia ja Saksamaa jalgpallikoondises. Ta kuulus noorena VfR Aaleni ja Karlsruheri noortesüsteemi. 2017. aastal liitus ta SC Freiburgiga. Klubi põhimeeskonnas debüteeris ta Saksamaa kõrgliigas 2019. aasta märtsis. Hooajal 2020/21 oli ta laenul Saksamaa kõrgliigaklubis Union Berlin. Saksamaa kõrgliigas lõi Schlotterbeck esimese värava 26. septembril 2020 mängus Mönchengladbachi Borussia vastu. Freiburgi põhikoosseisu kuulus Schlotterbeck hooajal 2021/22. 2022. aasta mais sõlmis ta viieaastase lepingu Dortmundi Borussiaga. Hooaegadel 2021/22 ja 2022/23 on Schlotterbeck valitud Saksamaa kõrgliiga hooaja sümboolsesse koosseisu. Aastatel 2017–2021 mängis Schlotterbeck Saksamaa noortekoondistes. 2021. aastal tuli ta Saksamaa kuni 21-aastaste koondisega Euroopa omavanuste meistriks. Saksamaa jalgpallikoondises debüteeris ta 27. märtsil 2022 sõprusmängus Iisraeli vastu. Ta kuulus Saksamaa koondisse 2022. aasta maailmameistrivõistlustel. Tema vanem vend Keven Schlotterbeck on samuti jalgpallur. https://int.soccerway.com/players/nico-schlotterbeck/453982/ (vaadatud 12.6.2023) "BVB signs Nico Schlottbeck". Borussia Dortmund. 2. mai 2022. Originaali arhiivikoopia seisuga 2. mai 2022. Vaadatud 2. mail 2022.
Hugo Jürgenson

Hugo Jürgenson (21. september / 3. oktoober 1894 Rakvere – 8. detsember 1918) oli Eesti ohvitser. Jürgenson oli esimene vabadussõjas hukkunud Eesti ohvitser. Talle on Toila vallas püstitatud mälestussammas. Hugo Wilhelm Leonhard Jürgenson sündis vana kalendri järgi 21. septembril 1894 (uue kalendri järgi 3. oktoobril) Rakveres käsitöölise-rätsepmeistri Herman Jürgensoni pojana. Üldhariduse omandas ta Rakvere linnakoolis. Esimese maailmasõja puhkemisel astus Jürgenson 7. novembril 1914 vabatahtlikuna Venemaa Keisririigi väkke 1. jalaväe tagavara pataljoni. 26. mail 1915 komandeeriti ta 2. Petrogradi lipnike kooli, kus lõpetas 15. augustil kolmekuulise kursuse ja sai lipniku auastme. Kursuse lõpetamise järel saadeti Jürgenson teenima 223. Odojevski jalaväepolku, mille koosseisus osales lahingutes Saksamaa vägede vastu. Ta sai lahingutes põrutada ja gaasimürgistuse ning vapruse eest anti talle Stanislavi 3. järgu orden. 1917. aasta mais pöördus Jürgenson leitnandi auastmes tagasi Eestisse. Ta ülendati alamkapteniks ja määrati 5. mail Rakveres paikneva 1. Eesti Polgu 6. roodu ülemaks. 1917. aasta septembris määrati Jürgenson Tartus formeeritud Eesti Tagavarapolgu 2. roodu ülemaks, kus ta oli kuni sakslaste poolt 1918. aasta veebruaris üksuse laialisaatmiseni. Seejärel viidi Jürgenson märtsis üle Haapsalus paiknevasse 1. Eesti Polku, kus ta oli 5. roodu nooremohvitser kuni väeosa likvideerimiseni aprillis 1918. 21. novembril astus Jürgenson Rakveres formeeritavasse 5. jalaväe polku ning määrati 1. pataljoni ülemaks ja linna kaitseliidu juhiks. 1. detsembril 1918 jõudis Jürgenson oma üksusega Viru rindel olevasse Oru jaama, kus ta määrati 4. jalaväepolgu ülema polkovnik Seimanni käsutusse. Pataljoni ülesandeks oli pealetungivate punavägede eest kaitsta raud- ja maantee vahelist piirkonda Oru jaamast kuni Kõrve kõrtsini. 8. detsembril sai Jürgenson Jõhvi lähedal Kõrve kõrtsi juures toimunud lahingus vaenlase kuulist kõhtu haavata, kuid ta jätkas lahingu juhtimist. Varsti tabas teine kuul teda pähe surmavalt. Tema surnukeha kandsid lahingukaaslased küll metsa, kuid ei saanud seda taandudes evakueerida, mistõttu see jäi lahinguväljale. Kolm kuud hiljem, kui Virumaa oli vabastatud, läksid Rakvere kaitseliitlased Jürgensoni surnukeha ära tooma, kuid seda ei leitud. Arvatavasti maeti punategelaste käsul koos teiste langenutega naabruses asuvale Edise mõisa surnuaiale ühishauda, mille täpne asukoht on siiani teadmata. Eesti riik autasustas kapten Jürgensoni postuumselt I liigi 3. järgu ja II liigi 3. järgu Vabadusristiga ja 50 000 Eesti margaga. Hugo Jürgensoni mälestussammas Kõrve lahing "Ühele kangele juhile Wabadussõjas". Virulane. 15.07.1933. Lk 5. Pulver, Andres (21.09.2022). "Rakvere rätsepa poeg oli esimene iseseisvuse eest langenud ohvitser". Lääne-Virumaa Uudised. "VE: Jürgenson, Hugo – Vabadussõja kangelane". virumaa.ee. 14.09.2002. Odette Kirss, 100 aastat Kaitseliitu Virumaal ehk Kaitseliidu Viru maleva sünnilugu, Kaitse Kodu!: Kaitseliidu ajakiri, Number 8, November 2018
Robert Rojas

Robert Samuel Rojas Chávez (sündinud 30. aprillil 1996 Concepciónis) on Paraguay jalgpallur, kes mängib keskkaitsjana Argentina kõrgliigaklubis River Plate ja Paraguay jalgpallikoondises. Aastatel 2013–2016 kuulus ta Brasiilia klubisse São Paulo, kuid klubi põhimeeskonnas ta ei debüteerinud. Aastatel 2017–2018 mängis Rojas Paraguay kõrgliigaklubis Club Guaraní. 2019. aasta jaanuaris sõlmis ta nelja-aastase lepingu River Plate'iga. 2021. aastal tuli ta River Plate'iga Argentina meistriks. Paraguay jalgpallikoondises debüteeris Rojas 5. septembril 2019 mängus Jaapani vastu. Koondisekarjääri esimese värava lõi ta viis päeva hiljem sõprusmängus Jordaania vastu. Ta kuulus Paraguay koondisse 2021. aasta Copa Américal. Guaraní Copa Paraguay: 2018 River Plate Argentina Primera División: 2021 Copa Argentina: 2019 Supercopa Argentina: 2020 Trofeo de Campeones de la Liga Profesional: 2021 Recopa Sudamericana: 2019 "Robert Rojas: new River Plate player". caRiverPlate.com.ar (hispaania). 18. jaanuar 2019. Vaadatud 8. mail 2023. https://int.soccerway.com/players/robert-rojas/473302/ (vaadatud 13.6.2023)
Nicolás de la Cruz

Diego Nicolás de la Cruz Arcosa (sündinud 1. juunil 1997 Montevideos) on Uruguay jalgpallur, kes mängib poolkaitsjana Argentina kõrgliigaklubis River Plate ja Uruguay jalgpallikoondises. Ta alustas klubikarjääri kodulinnaklubis Montevideo Liverpool, mille noorteakadeemiaga liitus ta 2009. aastal. Klubi põhimeeskonnas debüteeris ta Uruguay kõrgliigas 2015. aastal. 2017. aasta augustis sõlmis ta lepingu River Plate'iga. River Plate'iga on de la Cruz võitnud Argentina kõik tähtsamad tiitlid, sh tuli ta 2021. aastal klubiga Argentina meistriks. Lisaks võitis ta 2018. aastal River Plate'iga Lõuna-Ameerika klubide meistrisarja Copa Libertadorese ja 2019. aastal Lõuna-Ameerika superkarika Recopa Sudamericana. 2017. aastal tuli de la Cruz Uruguay kuni 20-aastaste koondisega Lõuna-Ameerika omavanuste meistriks. Uruguay rahvuskoondises debüteeris ta 8. oktoobril 2020 MM-i valikmängus Tšiili vastu. Koondisekarjääri esimese värava lõi ta 11. juunil 2022 sõprusmängus Panama vastu. Ta on kuulunud Uruguay koondisse 2021. aasta Copa Américal ja 2022. aasta maailmameistrivõistlustel. Tema poolvend Carlos Andrés Sánchez on samuti jalgpallur. River Plate Argentina Primera División: 2021 Copa Argentina: 2017, 2019 Supercopa Argentina: 2018, 2020 Trofeo de Campeones de la Liga Profesional: 2021 Copa Libertadores: 2018 Recopa Sudamericana: 2019 Plate, Club Atletico River (15. august 2017). "Nicolás de la Cruz se sumó a River Plate". caRiverPlate.com.ar (hispaania). Vaadatud 20. aprillil 2023. https://www.transfermarkt.com/nicolas-de-la-cruz/nationalmannschaft/spieler/397458 (vaadatud 13.6.2023) https://int.soccerway.com/players/-/418994/ (vaadatud 13.6.2023)
Peenlook

Peenlook (Descurainia) on õistaimede perekond ristõieliste sugukonnas. Perekonda kuulub 37 liiki. Descurainia sophia – rihu-peenlook Descurainia tanacetifolia – soolik-peenlook, unisoolik Descurainia Webb & Berthel. nom. cons.. brassibase.cos.uni-heidelberg.de. Vaadatud 13.6.2023 Peenlook andmebaasis eElurikkus.
Rihu-peenlook

Rihu-peenlook (Descurainia sophia) on õistaimede liik ristõieliste sugukonnas peenlooga perekonnas. Rihu-peenlook andmebaasis eElurikkus.
Vooljas pargitatar

Vooljas pargitatar ehk vooljas konnatatar ehk vooljas kirburohi ehk jaapani kirburohi (Reynoutria japonica) on tatraliste sugukonda kuuluva perekonna pargitatar (Reynoutria) liik. Vooljas pargitatar andmebaasis eElurikkus.
Rabarber (perekond)

Rabarber (Rheum) on taimeperekond tatraliste sugukonnas. Rheum australe – himaalaja rabarber Rheum ×hybridum – aedrabarber Rheum nobile – sikkimi rabarber Rheum officinale – ürtrabarber Rheum palmatum – kämmalrabarber Rheum rhabarbarum – kurdlehine rabarber Rheum rhaponticum – harilik rabarber Rheum ribes – sõstramaitseline rabarber Rabarber andmebaasis eElurikkus.
Jordani Läänekallas

Jordani Läänekallas ehk Läänekallas ehk Jordani jõe Läänekallas (Iisraelis nimetatakse seda Juudamaaks ja Samaariaks) on üks kahest Palestiina lahusasuvast osast (teine on Gaza tsoon). Piirneb läänes Iisraeli ja idas Jordaaniaga. Viimasest lahutavad teda Jordani jõgi ja Surnumeri. Osa Läänekalda alasid kuulub Palestiina omavalitsuse administratsiooni alla. Jordani Läänekaldal asub Palestiina omavalitsuse halduskeskus Rām Allāh. Idakallas
Rannametsa

Rannametsa on küla Pärnu maakonnas Häädemeeste vallas. Suvesõja mälestuskivi Rannametsas Pargimetsas Suvesõja mälestusplaat kivil Rannametsas Pargimetsas Rannametsa jõgi (Kassioja) Rannametsa luitestik Rannametsa-Soometsa looduskaitseala (ühendatud Luitemaa looduskaitsealaks) Maa-amet, vaadatud 21.11.2020. Statistikaamet, vaadatud 29.08.2023. Eesti haldus- ja asustusjaotuse klassifikaator, vaadatud 9.06.2014.
Eesti suursaadik Kreekas

Eesti suursaadik Kreekas on Eesti volitatud suursaadik Kreekas. Suursaadik resideerib Ateenas. 1997–2001 Jüri Arusoo 2001–2007 Andres Unga 2013–2018 Margus Rava 2018–2022 2022–... Karin Rannu Kreeka suursaadik Eestis
Uuemaa

See artikkel räägib külast. Perekonnanime kohta vaata artiklit Uuemaa (perekonnanimi). Uuemaa on küla Pärnu maakonnas Häädemeeste vallas. Kaubaru kortermaja Uuemaa külas Kaubaaru farm Uuemaa külas RMK Kaubaru metsaonn RMK Kaubaru metsaonn Uuemaa küla Autoromu põllul Uuemaa külas Maa-amet, vaadatud 21.11.2020. Statistikaamet, vaadatud 29.08.2023. Eesti haldus- ja asustusjaotuse klassifikaator, vaadatud 9.06.2014.
Renato Augusto

Renato Soares de Oliveira Augusto (sündinud 8. veebruaril 1988 Rio de Janeiros) on Brasiilia jalgpallur, kes mängib poolkaitsjana Brasiilia kõrgliigaklubis Corinthians. Ta alustas klubikarjääri Flamengos, mille noortesüsteemiga liitus ta 2001. aastal. Klubi põhimeeskonnas debüteeris ta 2005. aastal. Aastatel 2008–2012 mängis Renato Saksamaa kõrgliigaklubis Leverkuseni Bayer. Hooajal 2008/09 valiti ta Saksamaa kõrgliiga hooaja sümboolsesse koosseisu. Hooajal 2010/11 lõi ta Saksamaa kõrgliigas seitse väravat. Aastatel 2013–2015 mängis Renato Brasiilia kõrgliigaklubis Corinthians. 2015. aastal tuli ta klubiga Brasiilia meistriks. Samal aastal valiti Renato Brasiilia kõrgliiga hooaja parimaks mängijaks ja liigahooaja sümboolsesse koosseisu. Aastatel 2016–2021 mängis ta Hiina kõrgliigaklubis Beijing Guoan. 2021. aasta juulis naasis ta Corinthiansesse. Brasiilia jalgpallikoondises mängis Renato aastatel 2011–2018 kokku 32 korda ja lõi kuus väravat. Koondisekarjääri esimese värava lõi ta 17. novembril 2015 MM-i valikmängus Peruu vastu. 2016. aasta Copa América Centenario teises alagrupimängus lõi ta kaks väravat Haiti vastu. 2018. aasta maailmameistrivõistluste veerandfinaalis lõi ta värava Belgia vastu, kuid Brasiilia kaotas 1:2. 2016. aasta suveolümpiamängudel tuli ta Brasiilia võistkonnaga olümpiavõitjaks. Flamengo Copa do Brasil: 2006 Campeonato Carioca: 2007, 2008 Corinthians Campeonato Brasileiro Série A: 2015 Campeonato Paulista: 2013 Recopa Sudamericana: 2013 Beijing Guoan Chinese FA Cup: 2018 "Corinthians anuncia a contratação de Renato Augusto". ge.globo.com. Vaadatud 21. juulil 2021.
Juhan Heinpalu

Juhan Heinpalu (endine nimi Johannes Einblau; 11. november 1897 Emumäe, Virumaa – 6. september 1976 Rakvere) oli eesti õpetaja ja koolijuht. Sai hariduse Rakke vallakoolis, Simuna noorsoo kasvatuse seltsi koolis, Väike-Maarja kihelkonnakoolis ja Tartu õpetajate seminaris, mille lõpetas kevadel 1920. 1920 asus Väike-Maarja kõrgema algkooli õpetajaks ja 1922. aastal sama kooli juhatajaks. 1940/41 Väike-Maarja keskkooli direktor. 1941–44 Kadrina algkooli õpetaja (1944 koolijuhataja asetäitja) 1944 ja 1949 Väike-Maarja 7-klassilise kooli juhataja ning 1949–52 õppealajuhataja. 1945–49 koolide inspektor. 1952–60 Rakke keskkooli õppealajuhataja. "Wäike-Maarja kihelkonnakool : praegune algkool : 1873–1923". Vaadatud 13.06.2023. "Kadrina kool aastast 1902". Vaadatud 13.06.2023. Kaja Mägi. Minu kodukandi silmapaistva õpetaja Juhan Heinpalu elu ja pedagoogiline tegevus (TPedI, Tallinn 1974. Eesti Pedagoogika Arhiivmuuseum, K0013829)
Triesting

Triesting on jõgi Alam-Austrias, Wienerwaldi kaguosas. Triesing suubub Schwechatti Achau lähedal ja on osa Doonau valgalast. 1846 juuli 1882 mai 1940 juuli 1944 juuli 1966 juuli 1991 (üleujutuslaine ainult ülemjooksul) august 1997 juuni 2002 1944. aasta üleujutused olid kõigi aegade hullemad Triestingi orus. 4 .juulil 1944 toimusid Triestingi ülemise oru kohal, Schöpfli mäe läheduses ja Furtheri orus pärast tugevaid vihmavalinguid tugevad üleujutused. Pottensteini kohal asuva oru kitsa kaela tõkestas triivpuit ja Fahrafeldi nõgu muutus paisjärveks. Pais purunes ja kuni 2 m kõrgune tulvavesi tungis läbi oru. Kogu orus kaotas elu 188 inimest, kellest "enamik olid välistöölised".
Soometsa

Soometsa on küla Pärnu maakonnas Häädemeeste vallas. Elumaja Soometsas Soometsa bussipeatus Soometsa Külamaja Soometsa farm Maa-amet, vaadatud 21.11.2020. Statistikaamet, vaadatud 29.08.2023. Eesti haldus- ja asustusjaotuse klassifikaator, vaadatud 9.06.2014.
Pitteni jõgi

Pitten on jõgi Alam-Austrias. Pitteni lähe on kahe lähtejõe Feistritzi ja Großer Pestingbachi ühinemiskoht Hinterleiteni lähedal Feistritz am Wechselis. Haderswörthis Lanzenkirchen kihelkonnas Pitten ja Schwarza ühinevad, et moodustada Leitha, mis on Doonau lisajõgi.
Tero Taskila

Tero Taskila (sündinud 9. septembril 1974) on Soome päritolu lennundustegelane. Ta oli Eesti riikliku lennufirma Estonian Airi juht 1. juunist 2011 kuni 31. oktoobrini 2012, kui tema juhtimisel saavutas Estonian Air oma ajaloo suurima kahjumi. Enne Estonian Airis töötamist oli ta 2009–2011 airBalticu kommertsdirektor. Enne seda oli ta töötanud ka Finnairis, Lufthansas ja kolmes Lähis-Ida lennufirmas. Rohkelt pälvis tähelepanu ka Tero Taskila palk Estonian Airis. Näiteks 2012. aastal teenis ta kümne kuu eest 332 280 eurot ning lisatasudena 99 684 eurot. Cool Ideas OÜ teatmik.ee (vaadatud 13. juunil 2023) "Tero Taskila: olen valinud ja õppinud selgeks ameti, mida väärikalt tasustatakse" Õhtuleht, 7. juuli 2012 "Riik vallandas Estonian Airi juhi Tero Taskila" Õhtuleht, 31. oktoober 2012 "Helenius: saan aru, miks Taskila palk võib Eestis inimesi ärritada" Õhtuleht, 2. aprill 2012 "Väikese Nordica juht saab hiigelpalga" Postimees, 1. juuli 2019 "Estonian Airi eksjuht teenis mullu 432 547 eurot" Postimees, 1. aprill 2013 "Tero Taskila: olen valinud ja õppinud selgeks ameti, mida väärikalt tasustatakse" Õhtuleht, 7. juuli 2012 "Taskila jättis Estonian Airile hiigelkahjumi ja võttis veel 100 000 eurot lisaks" Õhtuleht, 1. november 2012 "33 000-eurose kuupalgaga Tero Taskila oli säästujuht" Eesti Ekspress, 13. detsember 2012 "Megapalka teeninud Estonian Airi eksjuhil ripub kaelas 200 000eurone maksuvõlg" Äripäev, 12. juuni 2023
Sotsioloog

Sotsioloog on sotsiaalteadlane, kes tegeleb sotsioloogiaga. Kõige üldisema liigituse kohaselt jagunevad sotsioloogid nendeks, kes tegelevad teoreetilise sotsioloogiaga, ning nendeks, kes tegelevad empiirilise sotsioloogiaga. Igal sotsioloogil on tavaliselt ka oma spetsiifilisem uurimisvaldkond (näiteks õigussotsioloogia, lapsepõlvesotsioloogia vmt). Sotsioloogide loend Euroopa Sotsioloogia Assotsiatsioon
Steve Yzerman

Stephen ”Steve” Gregory Yzerman (sündinud 9. mai 1965 Cranbrook, Briti Columbia) on endine Kanada jäähokimängija (keskründaja). Steve Yzerman NHL.com lehel
Tim Thomas

Timothy Thomas Jr. (sündinud 15. aprill 1974 Flint, Michigan) on endine USA jäähokimängija (väravavaht). Tim Thomas NHL.com lehel
Mark Messier

Mark John Douglas Messier (sündinud 18. jaanuar 1961 Edmonton, Alberta) on endine Kanada jäähokimängija (keskründaja). Mark Messier NHL.com lehel